Държавен вестник, бр. 1, 2011 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  1
(6) Заседания на контактната група се свикват 
от председателя на съвета или по искане на 
повече от 1/3 от членовете є при необходимост 
за обсъждане на въпроси от общ интерес за 
два и повече животновъдни отрасъла.
(7) Предложенията, решенията и станови-
щата на контактната група по aл. 6 се приемат 
след утвърждаването им от заинтересованите 
секции на съвета.
Чл. 10. (1) Заседанията на съвета се провеж-
дат в сградата на Изпълнителната агенция по 
селекция и репродукция в животновъдството 
в София.
(2) По предложение на председателя или 
членовете на съвета заседанията могат да се 
провеждат и на друго място, което се обявява 
предварително заедно с дневния ред на засе-
данието.
Чл. 11. (1) Заседанието на съвета протича 
при предварително обявен дневен ред, който 
се изготвя от секретарите, утвърждава се от 
председателя на съвета и се изпраща заедно с 
материалите от дневния ред по електронната 
поща на членовете на съвета най-малко 5 ра-
ботни дни преди датата на заседанието.
(2) Всеки член на съвета може да прави 
предложения до секретарите на съвета за 
включване на въпроси в дневния ред.
(3) На заседанието могат да се разглеждат 
и въпроси, невключени в предварително обя-
вения дневен ред, след гласуване с обикновено 
мнозинство в присъствието на всички членове 
на съответната секция или контактната група.
Чл. 12. (1) Заседанията на съвета се считат 
за редовни, ако на тях присъстват повече от 
половината от списъчния състав на съответната 
секция или на контактната група. При липса 
на кворум се насрочва ново заседание.
(2) Всеки от членовете на съвета, в случай 
че е възпрепятстван да присъства на заседание, 
може да изрази писмено становището си по 
материалите от дневния ред, като същото се 
зачита за глас. Становището се прилага към 
протокола от заседанието.
(3) Съветът по изключение може да прие-
ма решение и неприсъствено чрез протокол, 
към който се прилага проектът на решение, 
придружен от докладна записка. В този слу-
чай решението е прието, ако е подкрепено от 
две трети от членовете на съвета. В случай че 
решението не бъде прието, то се разглежда на 
следващото заседание на съвета.
(4) Съветът се ръководи от неговия пред-
седател.
(5) Всеки член на съвета е с право на един 
глас.
(6) Решенията на съвета се приемат с 
обикновено мнозинство от присъстващите на 
заседанието членове с явно гласуване.
(7) При равенство на гласовете решаващ е 
гласът на председателя на съвета.
Чл. 13. (1) На заседанията на секциите на 
съвета и на контактната група се води протокол.
(2) Протоколът се подписва от секретаря 
на съответната секция.
(3) Към протоколите с приетите решения 
се прилагат и документите, обсъдени на засе-
данията.
(4) Протоколите, решенията и другите доку-
менти се съхраняват от секретаря на секцията.
(5) В срок до 7 дни след провеждането на 
всяко заседание копия-извлечения от протоко-
лите, съдържащи решенията и предложенията, 
се изпращат от секретаря до всички членове 
на секцията, до секретаря и до председателя 
на съвета.
Чл. 14. Организационно-техническото об-
служване на дейността на Националния съвет 
по генетични ресурси в животновъдството 
се осигурява от Изпълнителната агенция по 
селекция и репродукция в животновъдството.
Чл. 15. (1) За своята дейност членовете на 
съвета не получават възнаграждение.
(2) Членовете на съвета, които не живеят в 
населеното място, в което се провежда заседа-
нието на съвета, се командироват за сметка на 
организациите, които представляват.
Чл. 16. (1) Решенията на съвета са публични 
и се публикуват в отделен раздел на официалната 
интернет страница на Изпълнителната агенция 
по селекция и репродукция в животновъдството.
(2) Изявления от името на съвета пред 
средствата за масово осведомяване може да 
прави Националният координатор по генетични 
ресурси в животновъдството.
ЗАКЛЮЧИТЕЛНИ РАЗПОРЕДБИ
§ 1. Правилникът се издава на основание 
чл. 18а, aл. 4 от Закона за животновъдството.
§ 2. Правилникът влиза в сила от деня на 
обнародването му в „Държавен вестник“.
За министър: Цв. Димитров
10599
МИНИСТЕРСТВО 
НА ЗДРАВЕОПАЗВАНЕТО
МИНИСТЕРСТВО 
НА ОКОЛНАТА СРЕДА  
И ВОДИТЕ
МИНИСТЕРСТВО  
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
Наредба за изменение и допълнение на На-
редба № 9 от 2001 г. за качеството на водата, 
предназначена за питейно-битови цели (обн., 
ДВ, бр. 30 от 2001 г.; изм., бр. 87 от 2007 г.)
§ 1. В чл. 2 се правят следните изменения:
1. В ал. 1 т. 2 се изменя така:
„2. води, които са лекарствен продукт по 
смисъла на Закона за лекарствените продукти 
в хуманната медицина;“.